OpenLLM-France/wikimedia huggingface dataset:
# Rino Della Negra

Rino Della Negra, conegut amb el nom de guerra de Chattel, (Vimy, 18 d'agost de 1923 - Fort Mont-Valérien, 21 de febrer de 1944) va ser un futbolista francès, que participà com a soldat voluntari de la Resistència francesa durant la Segona Guerra Mundial.

## Orígens

Fill de pares italians, Rino Della Negra va nàixer a Vimy, al nord de França, el 18 d'agost de 1923. Tres anys després, la seua família es va traslladar a Argenteuil, a la Val d'Oise. El 1937, treballà a la fàbrica Chausson d'Asnières-sur-Seine. La seua faceta futbolística va començar a un club de la seua ciutat, l'Argenteuil FC. A mitjans de 1942 va fitxar pel Red Star Olympique, aleshores un dels equips punters de París. Della Negra alternava les actuacions de porter i de lateral dret.

## Segona Guerra Mundial

L'any 1942, el Servei de Treball Obligatori (STO) de la França Ocupada reclamà que anés a treballar a Alemanya. Decidí no marxar i passà a la clandestinitat al costat dels franctiradors i partisans (FTP) de la Resistència, i s'uní al 3r destacament italià de la FTP-MOI de París, grups comunistes constituïts per mà d'obra immigrada sota el comandament de Missak Manouchian.
Va participar en diverses accions al mes de juny de 1943, com ara l'execució del general alemany Von Apt, l'atac a la seu central del Partit Nacional Feixista italià a la capital francesa o l'atac a una caserna. El 12 de novembre d'eixe any, durant una acció contra un comboi alemany, fou ferit i arrestat. El 21 de febrer de 1944 fou afusellat conjuntament amb altres vint-i-tres membres de la resistència del grup de Manouchian.

## Homenatges

Un carrer d'Argenteuil duu el seu nom. Seixanta anys després del seu assassinat, el 21 de febrer de 2004, el Red Star va col·locar una placa en el seu honor, un acte al qual hi va poder acudir el germà de Della Negra.

## Referències

* 1 2 3 4 Barker, Matthew. «Celebrating the French Resistance goalkeeper's life» (en anglès). WhenSaturdayComes, 22-02-2013. Arxivat de l'original el 2017-12-13. [Consulta: 26 desembre 2014].
* ↑ «Résistance. l'Affiche rouge Rino Della Negra, ailier droit résistant» (en francès). Humanite.fr, 21-02-2004. Arxivat de l'original el 2010-05-20. [Consulta: 26 desembre 2014].
* ↑ «Hommage a Rino della Negra» (en francès). AllezRedStar.com, 01-02-2004. [Consulta: 26 desembre 2014].

## Enllaços externs

* Red Star 93 - Hommage a Rino della Negra (francès)
* "Résistance. l'Affiche rouge Rino Della Negra, ailier droit résistant" al diari Humanité Arxivat 2010-05-20 a Wayback Machine. (francès)
# Àcid xalmúgric

L'àcid xalmúgric, de nom sistemàtic àcid 13-ciclopent-2-en-1-iltridecanoic, és un àcid carboxílic de cadena lineal amb tretze àtoms de carboni i té enllaçat al carboni 13 un grup 2-ciclopen-1-il, la qual fórmula molecular és ${\ce {C18H32O2}}$. En bioquímica és considerat un àcid gras rar que només es troba en algunes plantes.
A temperatura ambient és un sòlid el qual punt de fusió és de 68,5 °C i bull, a només 10 mm Hg, a 222 °C. L'isòmer òptic, o estereoisòmer, natural és dextrorotatori (+60,3° a 25 °C). Fou aïllat per primera vegada el 1904 per Frederick B. Power i Frank H. Gornall. El nom comú àcid xalmúgric prové del nom de l'oli de les llavors de les plantes del sud-est asiàtic de les quals s'aïllà, oli de xalmugra, que és emprat per la medicina tradicional asiàtica com a remei contra la lepra i la sarcoïdosi.
Les llavors d'un gran nombre d'arbusts i arbres pertanyents a l'antiga família de plantes flacourtiàcies (actualment acariàcies i salicaceae), contenen lípids que es caracteritzen pels seus àcids grassos amb ciclopentenils, un d'ells és l'àcid xalmúgric. L'oli de les llavors de Oncoba echinata, Caloncoba welwitschii en contenen un 75 %; Hydnocarpus anthelminticus un 70 %; Caloncoba echinata entre un 48 % i un 75 %; Hydnocarpus heterophylla un 38 %; Hydnocarpus wightiana entre un 27 % i un 38 %; i altres en menors percentatges.

## Referències

* 1 2 Coffey, S. Alicyclic Compounds: Monocarbocyclic Compounds to and Including Five Ring Atoms (en anglès). Elsevier, 2016-06-03. ISBN 9781483223025.
* ↑ Mislow, Kurt; Steinberg, I. V. «The Synthesis and Stereochemistry of Chaulmoogric Acid» (en anglès). Journal of the American Chemical Society, 77, 14, 01-07-1955, pàg. 3807–3810. DOI: 10.1021/ja01619a038. ISSN: 0002-7863.
* ↑ Power, Frederick Belding; Gornall, Frank Howorth «LXXXV.—The constituents of chaulmoogra seeds» (en anglès). J. Chem. Soc., Trans., 85, 0, 1904, pàg. 838–851. DOI: 10.1039/ct9048500838. ISSN: 0368-1645.
* ↑ «TERMCAT. – Diccionari enciclopèdic de medicina (DEMCAT). Versió de treball» (en anglès). [Consulta: 25 maig 2018].
* ↑ «PlantFAdb: 18:1cy; Chaulmoogric acid; 2-Cyclopentene-1-tridecanoic acid, (1S)-; 2-Cyclopentene-1-tridecanoic acid, (S)-; Chaulmoogric acid;». [Consulta: 25 maig 2018].
# La Pepeta (revista)

La Pepeta: portaveu de les ganxetes ben amigues de la barrila va ser una publicació satírica apareguda a Reus l'any 1923.

## Història

El seu primer número va sortir el 3 de febrer de 1923 coincidint amb el carnaval, tot i que no era una revista carnavalesca. Va convertir-se ràpidament en la revista del "cor" local, utilitzant un humorisme festiu que no es comprometia amb cap sector ideològic o polític. Explicava xafarderies amb gràcia, i els seus redactors van tenir algun disgust pels seus comentaris de vegades impertinents. Des del primer número incorporava una secció esportiva, també en clau humorística, de gran èxit. A partir del número 31 va continuar amb el títol La Pepeta: setmanari humorístic i portaveu d'esports. De entre les publicacions reusenques del seu gènere va ser una de les de més llarga durada, ja que l'últim número conegut és el 41, del 10 d'octubre de 1923.
S'imprimia a la Impremta de J. Vila Sugrañes, al Raval Alt de Jesús, número 38, on hi havia la redacció. El nombre de pàgines era variable, normalment 4; tenia la capçalera tipogràfica i el director era A. Juazo. Els redactors coneguts eren Carles Torrell Badia i Joan Roca Jové. Va publicar un número extraordinari el mes de juny dedicat al Reus Deportiu. El 1924 va sortir La Batallada, també una revista satírica i de xafarderies, que es declarava successora de La Pepeta.

## Localització

* Una col·lecció quasi completa a la Biblioteca Central Xavier Amorós.
* Una col·lecció a la Biblioteca del Centre de Lectura de Reus i alguns exemplars a la Biblioteca de Catalunya.

## Referències

* 1 2 Ferran, Marc. Humor i sàtira a Reus: la premsa satírica (1868-1936). Reus: Centre de Lectura, 1992, p. 85-86. ISBN 8487873049.
* ↑ «La Pepeta». Catàleg Argus. [Consulta: 15 febrer 2017].
* ↑ «La Pepeta». CCUC. [Consulta: 15-II-2017].

## Vegeu també

* La Premsa a Reus 1813 - 1939
# SSM

SSM té els següents significats:
* Soft systems methodology
* Unió Socialdemòcrata de Macedònia, Socijaldemokratski sojuz na Makedonija, SSM, partit polític de Macedònia del Nord.
# Els Verds - Esquerra Ecologista

Els Verds - Esquerra Ecologista és associació política d'esquerra ecologista i verda, tot i que es fundà l'any 2002 com a partit polític amb la marca Esquerra Ecologista-Verds. La seva acció política es desenvolupa al Baix Llobregat.

## Història

Fundat el 2002 per alguns membres provinents d'Els Verds - Confederació Ecologista de Catalunya entre els quals cal destacar Maria Olivares i Usac, exdiputada per ICV, Antoni Garcia i Miquel-Lluís Muntané i Sicart, va reprendre les seves relacions amb Iniciativa fent coalició amb ICV en 2004, desvinculant-se en 2007. En 2011 es va presentar a l'Hospitalet de Llobregat a les eleccions municipals en coalició amb Esquerra Republicana de Catalunya.

## Referències

* ↑ «Els Verds-Esquerra Ecologista de Catalunya es coaliguen amb ICV». Informatiu l'Hospitalet, 22-06-2004. [Consulta: 3 abril 2015].
* ↑ «ERC es presentarà amb els Verds-Esquerra Ecologista a l'Hospitalet amb el suport d'una antiga diputada d'Iniciativa». Ara, 18-02-2011. [Consulta: 3 abril 2015].

## Enllaços externs

* Els Verds - Esquerra Ecologista Arxivat 2010-09-25 a Wayback Machine.
# Platja de les Marines (Gavà)

La platja de les Marines és una platja urbana del municipi de Gavà (Baix Llobregat) situada darrere del barri marítim de Gavà Mar. Limita a llevant amb la riera dels Canyars, que la separa de la platja de Gavà, i a ponent la platja resta oberta fins a la platja de la Pineda, que pertany al municipi de Castelldefels, a l'alçada del carrer d'Alcanar. Orientada al sud, té una longitud de 700 metres i una amplada mitjana de 61 metres, formada per sorra de gra mig i un pendent d'entrada a l'aigua moderat. A l'estiu s'habilita una zona de 1.000 m² per a gossos.

## Referències

* ↑ «Platja de les Marines». Agència Catalana de l'Aigua.
* ↑ «Gavà estrena la primera platja per a gossos del delta del Llobregat i la segona de les platges metropolitanes». El Periódico, 20-07-2022.
# LLC

LLC té els següents significats:
* Societat de responsabilitat limitada (del seu nom en anglès Limited Liability Company), societat mercantil en la que la responsabilitat dels socis depèn del capital aportat
* Leucèmia limfocítica crònica, leucèmia caracteritzada per la proliferació de limfòcits
* Control d'enllaç lògic (del seu nom en anglès Logical Link Control), protocol de comunicació de la capa d'enllaç de dades en el model OSI
* Cromatografia líquid-líquid (del seu nom en anglès Liquid-Liquid Chromatography), mètode de cromatografia líquida entre dues fases líquides
# Revere (Missouri)

Revere és una població dels Estats Units a l'estat de Missouri. Segons el cens del 2000 tenia 121 habitants.

## Demografia

Segons el cens del 2000, Revere tenia 121 habitants, 44 habitatges, i 34 famílies. La densitat de població era de 245,9 habitants per km².
Dels 44 habitatges en un 40,9% hi vivien nens de menys de 18 anys, en un 68,2% hi vivien parelles casades, en un 2,3% dones solteres, i en un 22,7% no eren unitats familiars. En el 18,2% dels habitatges hi vivien persones soles el 4,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,75 i el nombre mitjà de persones que vivien en cada família era de 3,21.
Per edats la població es repartia de la següent manera: un 32,2% tenia menys de 18 anys, un 9,9% entre 18 i 24, un 28,9% entre 25 i 44, un 21,5% de 45 a 60 i un 7,4% 65 anys o més.
L'edat mediana era de 32 anys. Per cada 100 dones de 18 o més anys hi havia 110,3 homes.
La renda mediana per habitatge era de 25.625 $ i la renda mediana per família de 29.167 $. Els homes tenien una renda mediana de 27.188 $ mentre que les dones 17.500 $. La renda per capita de la població era de 10.635 $. Entorn de l'11,1% de les famílies i el 13,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Revere». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Revere». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Àtal (filòsof)

Àtal o Àttal (en llatí Attalus) va ser un filòsof estoic que va viure en el regnat de Tiberi (segle i) i que va veure la seva propietat confiscada per Sejà (Sejanus) i va haver de treballar de pagès. Sèneca el descriu com un home de gran eloqüència i un filòsof intel·ligent. Se suposa que era l'autor de Παροιμίαι (Paroimiai, proverbis) que Hesiqui de Milet diu que va ser escrita per un Àtal.

## Referències

* ↑ Attalus Philadelphus A Dictionary of Greek and Roman biography and mythology Ed. William Smith. ed. 1813-1893
# El Guiu (Santa Cecília de Voltregà)

El Guiu és una masia de Santa Cecília de Voltregà (Osona) inclosa a l'Inventari del Patrimoni Arquitectònic de Catalunya.

## Descripció

Masia d'estructura clàssica, amb planta baixa i un sol pis, coberta a doble vessant. A la façana principal s'obre una porta semicircular de dovelles de pedra i dues finestres a banda i banda. Al primer pis hi ha una galeria o porxo amb una barana de fusta i arcs de mig punt.

## Història

La masia primitiva fou construïda al segle xvii, com la majoria de masos de Santa Cecília, i modificada durant el segle xviii, amb una ampliació que aprofita el desnivell del terreny. Durant el segle XX ha estat restaurada, conservant els elements de les diferents èpoques constructives.

## Referències

* 1 2 «El Guiu». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 agost 2017].
# Platja de les Figueres

La platja de les Figueres és una petita platja del municipi d'Alcanar (Montsià), situada entre la platja del Bol del Gos, al sud-oest, i la platja de l'Atzavara, al nord-est. Té una longitud de 17 metres i una amplada mitjana de 7,5 metres, formada per sorres. Sobre la platja hi ha el Fortí de la Cieneta.

## Referències

* ↑ «Toponímia de les platges i cales del T.M. d'Alcanar». Línia Verda Alcanar, Ajuntament d'Alcanar.
* ↑ «Platges i dunes de Catalunya». Laboratori d'Anàlisi i Gestió del Paisatge, Universitat de Girona.
* ↑ «Mapa topogràfic de Catalunya». Institut Cartogràfic i Geològic de Catalunya.
# La Llena (Lladurs)

La Llena és un poble i administrativament una de les set entitats de població del municipi de Lladurs (Solsonès). Està situada al vessant oriental de la Ribera Salada. Segons el Diccionari Alcover-Moll, probablement l'etimologia és d'origen preromà: *lena, ‘llosa’. No té cap nucli de poblament agrupat. Com sol ser freqüent en els pobles de la comarca, el nucli del poble es troba a la parròquia (Sant Serni de la Llena).

## Demografia

Evolució demogràfica :
| Any | Nucli urbà | Nucli urbà | Nucli urbà | Poblament dispers | Poblament dispers | Poblament dispers | Total |
| Any | Homes | Dones | Total | Homes | Dones | Total | Total |
| 2000 | 0 | 0 | 0 | 14 | 13 | 27 | 27 |
| 2001 | 0 | 0 | 0 | 14 | 16 | 30 | 30 |
| 2002 | 0 | 0 | 0 | 11 | 12 | 23 | 23 |
| 2003 | 0 | 0 | 0 | 12 | 12 | 24 | 24 |
| 2004 | 0 | 0 | 0 | 11 | 14 | 25 | 25 |
| 2005 | 0 | 0 | 0 | 11 | 13 | 24 | 24 |
| 2006 | 0 | 0 | 0 | 9 | 9 | 18 | 18 |
| 2007 | 0 | 0 | 0 | 10 | 9 | 19 | 19 |
| 2008 | 0 | 0 | 0 | 11 | 11 | 22 | 22 |
| Font: INE ||||||||

## Referències

* ↑ Aquest topònim figura al Nomenclàtor oficial de toponímia major de Catalunya Arxivat 2009-08-16 a Wayback Machine.
# Reversina

La reversina és una molècula quimiosíntetica que induïx a la desdiferenciació, que és el procés clau de la regeneració epimòrfica en la naturalesa.

## Informació

Desenvolupada per Peter G. Schultz de l'Institut d'Investigacions Scripps ha identificat una petita molècula sintètica que pot induir a una cèl·lula experimentar desdiferenciació, per a anar cap enrere del desenvolupament del seu estat actual per a formar la seva pròpia cèl·lula precursora.
Aquest compost, anomenat reversina, fa que les cèl·lules que normalment estan programades per a formar músculs o qualsevol altre teixit a sotmetre's a la diferenciació inversa - retirada al llarg de la seva via de diferenciació i es transformen en cèl·lules precursores. Aquestes cèl·lules són pluripotents, és a dir, tenen el potencial per a convertir-se en diferents tipus de cèl·lules.

## Utilitats

La reversina representa una eina potencialment útil per a generar una oferta il·limitada de cèl·lules precursores, que posteriorment poden convertir-se en altres tipus cel·lulars, com os o cartílag. Aquest tipus d'enfocament té el potencial per a fer investigació amb cèl·lules mare més pràctic, diu Sheng Ding, Ph.D. "Això li permetrà obtenir cèl·lules mare com de les seves pròpies cèl·lules madures, evitant els problemes tècnics i ètics associats amb les cèl·lules mare embrionàries".

## Referències

* ↑ «Reversine» (en anglès). pubchem.ncbi.nlm.nih.gov. [Consulta: 26 juny 2022].
* ↑ Chen, Shuibing; Zhang, Qisheng; Wu, Xu; Schultz, Peter G.; Ding, Sheng «Dedifferentiation of Lineage-Committed Cells by a Small Molecule» (en anglès). Journal of the American Chemical Society, 126, 2, 01-01-2004, pàg. 410–411. DOI: 10.1021/ja037390k. ISSN: 0002-7863.
* ↑ Chen, Shuibing; Takanashi, Shinichi; Zhang, Qisheng; Xiong, Wen; Zhu, Shoutian «Reversine increases the plasticity of lineage-committed mammalian cells» (en anglès). Proceedings of the National Academy of Sciences, 104, 25, 19-06-2007, pàg. 10482–10487. DOI: 10.1073/pnas.0704360104. ISSN: 0027-8424. PMC: PMC1965539. PMID: 17566101.
* ↑ Piccoli, Marco; Palazzolo, Giacomo; Conforti, Erika; Lamorte, Giuseppe; Papini, Nadia «The synthetic purine reversine selectively induces cell death of cancer cells» (en anglès). Journal of Cellular Biochemistry, 113, 10, 01-10-2012, pàg. 3207–3217. DOI: 10.1002/jcb.24197.
* ↑ Santaguida, Stefano; Tighe, Anthony; D'Alise, Anna Morena; Taylor, Stephen S.; Musacchio, Andrea «Dissecting the role of MPS1 in chromosome biorientation and the spindle checkpoint through the small molecule inhibitor reversine». Journal of Cell Biology, 190, 1, 12-07-2010, pàg. 73–87. DOI: 10.1083/jcb.201001036. ISSN: 0021-9525. PMC: PMC2911657. PMID: 20624901.

## Enllaços externs

* Regenerative Chemical Turns Muscle Cells into Stem Cells
# 625

El 625 (DCXXV) fou un any comú començat en dimarts del calendari julià.

## Naixements

* Eustasi de Langres, religiós galo-romà.

## Necrològiques

* Mússab ibn Umayr, company del Mahoma del clan quraixita.

## Referències

* ↑ Englebert, Omer. The Lives of the Saints (en anglès). Barnes & Noble Publishing, 1994. ISBN 978-1-56619-516-4.
* ↑ Encyclopaedia of Islam, Brill Publishers, Leiden, s.v. "Muṣʿab b. ʿUmayr"
# Ladies Tour of Qatar

El Ladies Tour of Qatar és una cursa ciclista femenina per etapes, que es disputa anualment a Qatar. Creada al 2008, forma part del calendari de l'UCI.
L'edició del 2017 no es va disputar per problemes econòmics.

## Palmarès

| Any | Vencedora | Segona | Tercera |
| 2009 | Kirsten Wild | Giorgia Bronzini | Kirsty Broun |
| 2010 | Kirsten Wild | Giorgia Bronzini | Rasa Leleivytė |
| 2011 | Ellen van Dijk | Charlotte Becker | Iris Slappendel |
| 2012 | Judith Arndt | Trixi Worrack | Kirsten Wild |
| 2013 | Kirsten Wild | Chloe Hosking | Ellen van Dijk |
| 2014 | Kirsten Wild | Amy Pieters | Chloe Hosking |
| 2015 | Elizabeth Armitstead | Chloe Hosking | Ellen van Dijk |
| 2016 | Trixi Worrack | Romy Kasper | Ellen van Dijk |

## Vegeu també

* Tour de Qatar

## Referències

* ↑ «Supendidos los dos Tour de Catar». biciciclismo.com, 28-12-2016 [Consulta: 18 juliol 2017].

## Enllaços externs

* Palmarès a sitodelciclismo.net
* Palmarès a cyclebase.nl
* Palmarès a museociclismo.it
# Roy (Utah)

Roy és una població dels Estats Units a l'estat de Utah. Segons el cens del 2000 tenia 32.885 habitants.

## Demografia

Segons el cens del 2000, Roy tenia 32.885 habitants, 10.689 habitatges, i 8.604 famílies. La densitat de població era de 1.670,7 habitants per km².
Dels 10.689 habitatges en un 46,5% hi vivien nens de menys de 18 anys, en un 65,8% hi vivien parelles casades, en un 10,3% dones solteres, i en un 19,5% no eren unitats familiars. En el 15,8% dels habitatges hi vivien persones soles el 5,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,06 i el nombre mitjà de persones que vivien en cada família era de 3,43.
Per edats la població es repartia de la següent manera: un 33,5% tenia menys de 18 anys, un 11,6% entre 18 i 24, un 30,6% entre 25 i 44, un 16,1% de 45 a 60 i un 8,3% 65 anys o més.
L'edat mediana era de 28 anys. Per cada 100 dones de 18 o més anys hi havia 94,7 homes.
La renda mediana per habitatge era de 49.611 $ i la renda mediana per família de 53.763 $. Els homes tenien una renda mediana de 37.286 $ mentre que les dones 23.793 $. La renda per capita de la població era de 17.794 $. Entorn del 4,2% de les famílies i el 5,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Roy». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Roy». American Fact Finder. Oficina del Cens dels Estats Units, 12-01-2010.
Viccionari
# Iconis

* No s'ha de confondre amb Conis.
Els iconis (llatí: Iconii) foren un poble celta alpí. Estrabó els esmenta sobre els cavars (cavares), junt amb els mèduls (peduli), voconcis i tricoris. A un altre passatge indica que a les muntanyes més altes vivien els medali o meduli que probablement són els pedulis (els iconis són anomenats en aquest segon passatge com a siconii). Com que els cavars vivien a la part oriental del Roine entre el Durance i l'Isère, i a l'orient tenien als voconcis, els tricoris i iconis estaven entre aquest darrers i les muntanyes més altes.

## Referències

* ↑ «Strabo Geography» p. 263, Book IV Chapter 6.
# Emilio Izaguirre

Emilio Izaguirre (Tegucigalpa, 10 de maig de 1986) és un futbolista hondureny de la dècada de 2010.
Fou internacional amb la selecció d'Hondures.
Pel que fa a clubs, destacà a Celtic de Glasgow.

## Referències

* ↑ Emilio Izaguirre Arxivat 2012-07-18 at Archive.is BBC Sport, May 2010
* ↑ Emilio Izaguirre a National-Football-Teams.com (anglès)
* ↑ «E. Izaguirre». Soccerway [Consulta: 21 novembre 2016].
* ↑ «Un back gauche Hondurien !» (en francès). DH, 18-04-2009 [Consulta: 17 desembre 2015].
* ↑ Emilio Izaguirre aún podría emigrar pues tiene ofertas de Toronto y Rangers de Escocia Univision, 10 August 2010
* ↑ Celtic sign Honduras defender Izaguirre on four-year deal Arxivat 2012-03-11 a Wayback Machine. Reuters, 18 August 2010
* ↑ «Celtic complete deal for left-back Emilio Izaguirre». BBC Sport. BBC, 18-08-2010.
* ↑ «Football: Emilio Izaguirre». FootballDatabase.eu. [Consulta: 25 abril 2011].
* ↑ Dades estadístiques sobre Emilio Izaguirre a soccerbase.com